Tautvydas Gaudėšius

Tautvydas Gaudėšius (žinomas kaip Junior A, FC Baseball; g. 1990 m. spalio 30 d. Plungėje) – Lietuvos atlikėjas, dainų autorius, radijo laidos vedėjas.

 Biografija 
Tautvydas Gaudėšius gimė ir augo Plungėje. Baigė Plungės Senamiesčio mokyklą. Susidomėjo dainų rašymu, kai jam buvo 16 metų. Jaunystėje aktyviai užsiėmė sportu – šuoliais į aukštį, tačiau dėl širdies problemų (hipertenzijos) nustojo tai daryti.Razauskas, Domantas. T. Gaudėšius-Junior A: po komos supratau, kad „po to“ gali ir nebebūti. https://www.lrt.lt/naujienos/kultura/12/235156/t-gaudiesius-junior-a-po-komos-supratau-kad-po-to-gali-ir-nebebuti [interaktyvus]. 2018 m. gruodžio 2 d. [žiūrėta 2021 m. gruodžio 2 d.] Vilniuje studijavo ISM Vadybos ir ekonomikos universitete tarptautinį verslą ir komunikaciją vienerius metus, bet studijas metė. Londono Middlesex universitete studijavo – žiniasklaidos ir kultūros studijų programą. Tačiau studijų nebaigė ir pagrindine jo veikla tapo muzikos kūrimas. Studijuodamas Londone kartu dirbo ir prabangių akinių parduotuvėje.

2015 m. po incidento, kuomet patyrė komą - pradėjo kurti elektroninę muziką. Išleidus antrąją dainą „Sleep Machine“ – atlikėją pastebėjo įrašų kompanijos ir pasirašė sutartį. 2017 m. išleido pirmajį oficialų albumą „Born Busy“.

2021 m. pavasarį išsiskyrė su mylimąja Dalija, pamatė viešbučio skelbimą gyventi ir persikėlė gyventi į kambarį viešbutyje Hago (Embassy Hotel Balatonas) Vilniuje, Žvėryno mikrorajone, kuriame gyveno iki 2022 m. vasaros. Gyvendamas ten, parašė Žvėrynė albumo dainų tekstus, bei nufilmavo dainos „Gyvenimas“ vaizdo klipą.

Mama Laima Gaudėšienė, turi sesę Giedrę Gaudėšiūtė Budginė.

 Karjera 

 Junior A 
Junior A – pirmasis Tautvydo Gaudėšiaus alternatyvios elektroninės muzikos projektas. Nuo vėlesnės kūrybos išsiskyrė tuo, kad dainos buvo parašytos tik anglų kalba. Pirmą kartą atkreipė visuomenės dėmesį 2017 m. pradžioje su debiutiniu albumu „Born Busy“, kuris buvo išleistas dukterinės „XL recordings“ leidybinės kompanijos „Hard Up“. Singlas „Sleep Machine“ pateko į „Spotify“ grojaraščius, „USA Viral Top 50“ ir „New Music Friday USA“ šalia Frank Ocean ir Lana Del Rey.Vyšniauskas, Karolis. „junior a“ buvo teisus. https://370.diena.lt/2017/06/14/junior-a-buvo-teisus/ [interaktyvus]. 2017 m. birželio 14 d. [žiūrėta 2021 m. lapkričio 20 d.] Po albumo išleidimo susidomėjimą Tautvydo kūryba pareiškė didžiausios muzikos leidybos kompanijos pasaulyje: „Sony Music Entertainment“, „Columbia Records“, „XL Recordings“, „IAmSound Records“.Klimaitė-Riebling, Jurga. „Festivalyje „Galapagai 2019“ – aktualiausia jaunosios kartos muzika. https://370.diena.lt/2019/06/08/festivalyje-galapagai-2019-aktualiausia-jaunosios-kartos-muzika/ [interaktyvus]. 2019 m. birželio 8 d. [žiūrėta 2021 m. lapkričio 20 d.] Junior A kūrinius grojo „Apple“ radijas „Beats 1 Radio“ ir britų „BBC Radio 1“.Andrijauskas, Marius. „Junior A istorija: kaip „paprastas bičas iš Plungės“ sudomino muzikos įrašų milžines. https://www.15min.lt/vardai/naujiena/muzika/junior-a-istorija-kaip-paprastas-bicas-is-plunges-sudomino-muzikos-irasu-milzines-1054-856212 [interaktyvus]. 2017 m. rugsėjo 20 d. [žiūrėta 2021 m. gruodžio 1 d.]

 FC Baseball 
2020 m. rugsėjį Tautvydas Gaudėšius pristatė naują savo alter ego – FC Baseball. Šis kūrybinis etapas pasižymi akustinės muzikos stiliumi, o pati muzika parašyta gimtąja lietuvių kalba. 2020 m. rugsėjo 30 d. pasirodė pirmasis FC Baseball albumas „Lùna“, kurį parašė gimtojoje Plungėje pandemijos karantinu metu , o įrašė Jokūbo Tulabos studijoje. Albumo pristatymas vyko rugsėjo 29 d. bare „Archyvai“. Pirmoji FC Baseball išleista daina pavadinta „Už krašto“. 2021 m. balandžio 19 d. FC Baseball išleido antrąjį albumą „Vorai“. Albume – 10 naujų lietuviškų kūrinių. Vieną jų T. Gaudėšius pristatė anksčiau – „Gyvenimas“ pasirodė kartu su kūriniui kurtu vaizdo klipu. Šio albumo populiariausios dainos „Gyvenimas“, „Saturnas“ bei „Mūzos“.

2023 m. spalio 26 d. išleido 3 dainas „Bėgti laiptais“ vaizdo albumą, kuriame įamžintos fikcinės vestuvės.

 LRT OPUS radijo laida „Beisbolas“ 
Beisbolas – tai autorinė laida apie muziką iš dainų rašytojo Tautvydo Gaudėšiaus – FC Baseball/Junior A perspektyvos. Laida transliuota 2020–2023 m., joje siekiama atrasti atsakymus į klausimus, kodėl žmonės rašo dainas, iš kur atsiranda melodijos. Rubrikoje „Niekas iš niekur“ yra prisimenami atlikėjai ir grupės iš ankstesnių laikų, kurie padarė įtaką ateities kartų muzikai. Laidos metu „LRT OPUS“ klausytojai gali išgirsti FC Baseball parinktos įvairiausių žanrų muzikos: nuo „Villagers“ iki Jameso Blake’o, nuo Rex Orange County iki Skepta.LRT OPUS radijo laida „Beisbolas“. https://open.spotify.com/show/4GogECA4ZZbaS1qUufQdJL?si=05c5f71fb9d24493 [interaktyvus]. [žiūrėta 2021 m. gruodžio 1 d.]

 Diskografija 

 Junior A 

Albumai

 Išleidimo data Albumo pavadinimas 2017 m. vasario 24 d. Born Busy 2017 m. rugpjūčio 27 d. Great Things 2018 m. gegužės 21 d. The Day He Disappeared 2019 m. sausio 18 d. Superglue 2019 m. Spa Day

 FC Baseball 
Albumai, EP, vaizdo albumai
 Išleidimo data Albumo pavadinimas Formatas 2020 m. rugsėjo 30 d. Lùna LP 2021 m. balandžio 19 d. Vorai LP 2022 m. vasario 1 d.facebook.com Albumo „Žvėrynė“ pristatymo data Žvėrynė LP 2022 m. rugsėjo 14 d. Karuselė vaizdo klipai 2023 m. balandžio 12 d. Aš sakydamas kursiu LP 2023 m. spalio 26 d. Bėgti laiptais vaizdo klipai 2024 m. birželio 6 d. Gėla vaizdo klipai 2025 m. balandžio 14 d. Noriu, kad tau pasisektų LP

 Apdovanojimai 

Junior A
 Metai Apdovanojimai Kategorija Rezultatas 2018 M.A.M.A. 2017 Metų proveržis  Metų elektroninės muzikos grupė, atlikėjas, atlikėja  2019 M.A.M.A. 2018 Metų elektroninės muzikos grupė, atlikėjas, atlikėja  2020 M.A.M.A. 2019 Metų pop grupė, atlikėjas, atlikėja 

FC Baseball
 Metai Apdovanojimai Kategorija Kūrinys Rezultatas 2021 M.A.M.A. 2020 Metų proveržis   2022 M.A.M.A. 2021 Metų atlikėjas  Metų albumas „Vorai“  „Muzikos salės“ apdovanojimai Gražiausio 2021 metų albumo viršelio rinkimai „Vorai“ 2026M.A.M.A. 2025 Metų albumas „Noriu, kad tau pasisektų“ 

 Koncertiniai turai 

 „Jauna Lietuva“ 
+ Data  Miestas  Arena 2024-04-25  Vilnius Kablys 2024-05-03  Kaunas  Onyx Kaunas 2024-05-04  Klaipėda  Renginių kombinatas

 „Noriu, kad tau pasisektų“ 
Albumo „Noriu, kad tau pasisektų“ pristatymo turas.

+ Data  Miestas  Arena 2025-06-12  Vilnius  Lukiškių kalėjimas 2.0 2025-06-20  Palanga  OLDMAN Palanga 2025-06-27  Kaunas  OLDMAN Kaunas

 Šaltiniai 

 Nuorodos 
 Oficiali svetainė
 Junior A Facebook puslapis
 Junior A Instagram puslapis
 FC baseball Facebook puslapis
 Junior A Pakartot platformoje
 FC baseball Pakartot platformoje

Kategorija:Lietuvos dainininkai
Kategorija:Pop dainininkai